[{"text_idx": "#000001", "text": "Ados emakume pilotarien klub profesionalak antolatuta, Eusko Label Binakako Txapelketari aurreko igandean eman zioten hasiera Latasan (Nafarroa), bertan aurreneko jardunaldia lehiatu zelarik. 22 pilotarik eman dute izena eta finalak Azkoitian (Gipuzkoa) jokatuko dituzte, otsailaren 27an."}, {"text_idx": "#000003", "text": "Pilota jaialdiari hasiera emateko, Sunbillako Erreka klubeko eta Bortzirietako klubeko pilota eskolako nesken partidua egon zen, eta gero txapelketetako partidak jokatu ziren, emaitzak honakoak izan zirelarik:"}, {"text_idx": "#000005", "text": "Promozio txapelketako norgehiagokan, Periban\u0303ez-Alduntzin eta Santos-Urriza bikoteen arteko lehia eman zen. Lehen partidua zuten bi bikoteek eta urduritasuna kantxan antzematen zen, batez ere Alduntzinen kasuan, zeinak ezin izan zuen bere mailarik onena eman eta ondorioz azkar hautsi zen partidua urdinen alde, azkenean 22-04ko markagailuarekin garaipen erosoa eskuratu zutelarik Santos eta Urrizak."}, {"text_idx": "#000006", "text": "Maila nagusiko partidua berriz guztiz ezberdina izan zen, lehia gogorra eta berdindua izan zelarik. Markagailuan etengabeko berdinketak eman ziren partidan zehar, eta azken txanpara ere halaxe heldu ziren, 19na nahiz 21na berdinduta alegia. Azken tantoa baina Etxekolonea eta Mujikaren alde erori zen, hartara aurreneko garaipena eskuratu zutelarik."}, {"text_idx": "#000008", "text": "Jaialdiko lehen partidan oreka mantendu zen partidu erdira arte baina hortik aurrera gorriak hobeto aritu ziren kantxa gainean, era jokoaren nagusitasuna eskuratuta Zelaiak aurrean tantoak amaitzeko aukera izan zuen. Hortaz, Zelaia eta Lopezek merezita eskuratu zuten lehen garaipena (22-15)."}, {"text_idx": "#000009", "text": "Bigarren partida partida aldiz, luzeagoa eta pilotakada ugarikoa izan zen. Etengabeko berdinketekin igaro zen ia partidu guztia baina amaiera aldera urdinek izandako pare bat akatsi esker markagailuan erabakiorra izan zen zulotxoa ireki zuten urdinek, hartara Etxekolonea eta Mujikak haien bigarren garaipena jarraian eskuratu zutelarik (22-17)."}, {"text_idx": "#000013", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]